Hemel Hempstead

Hemel Hempstead er en stor og ny by i Hertfordshire i østlige England, 39 km nordvest for London og en del av Stor-Londons storbyområde. Befolkningen var ved folketelling i 2001 på 81 143 innbyggere, men for 2011 var den økt til 94 932 innbyggere.«Hemel Hempstead (Hertfordshire)», Citypopulation Den er administrasjonssenter for distriktet Dacorum og valgkretsen Hemel Hempstead. Den har vært borough siden 1984.

Byen ble utviklet etter den andre verdenskrig, men det har eksistert en bosetning i området siden 700-tallet, og den ble gitt bycharter av Henrik VIII i 1539. Den moderne utbyggingen av byen skjedde planlagt for å avlaste London. I en uoffisiell avstemning ble Hemel Hempstead i 2013 stemt fram som «den styggeste byen i Storbritannia».Johnson, Daniel (13. august 2013): «And the ugliest town is... Hemel Hempstead», The Telegraph

 Historie 
 Opprinnelse til navnet 
Den opprinnelige bosetningen hadde navnet Henamsted eller Hean-Hempsted, det vil si High Hempstead, i angelsaksisk tid, og i normannisk tid ved navnet Hemel-Amstede.«Origin of the name»   , Hertfordshire Genealogy, UK. Navnet er referert til Domesday Book (1086) som Hamelamesede,«Hemel Hempstead»   , Open Domesday men i senere århundrer ble til Hamelhamsted, og muligens Hemlamstede.Plea Rolls of the Court of Common Pleas; National Archives; CP40 / 541; 9. oppslag, første linje På angelsaksisk (gammelengelsk) hadde -stead eller -stede betydningen som ganske enkelt «sted» eller «hjemsted», som stedet for en bygning eller beite, som en klarning i skogen og denne endelsen ble benyttet i andre engelske stedsnavn, som Hamstead og Berkhamsted.Rye, James (7. mai 2009): «Norfolk and Suffolk Place-Names»   . The Larks Press. The Larks Press. Slå opp på «–stede».

En motstridende teori er at Hemel er avledet fra «Haemele» som var navnet på distriktet på 700-tallet og er mest sannsynlig enten navnet på landeieren, eller mindre sannsynlig i betydningen «ødelagt land».Yaxley, Susan ([1973] 1981): History of Hemel Hempstead«A Key to English Place-Names Hemel Hempstead». Institute for Name-Studies, School of English Studies, Universitetet i Nottingham Byen er i dag omtalt blant innbyggerne som «Hemel», men før den andre verdenskrig omtalte lokalbefolkningen det som «Hempstead».

Byen har gitt navn til byen Hempstead i den amerikanske delstaten New York som ble først bosatt i 1644. Emigranter fra Hemel Hempstead kom til det amerikanske området på slutten av 1600-tallet.«A History of Roosevelt», Roosevelt Union Free School, Hempstead, Nassau County, New York City.

 Tidlig historie 
Levninger fra romerske villa og bondebosetning har blitt avdekket ved Boxmoor og Gadebridge. Den dekker hele perioden for romersk Britannia. En godt bevart romersk gravhaug er lokalisert i Highfield.«Monument No. 359275», Pastscape, English Heritage Schedule; oppslag for 24. desember 1996

Den første dokumenterte omtalen av byen er en bevilgning på land ved Hamaele av kong Offa av Essex til den saksiske biskopen av London i 705. Hemel Hempstead på dets nåværende sted er nevnt i Domesday Book av 1086 som en vill, Hamelhamstede, med rundt 100 innbyggere. Betegnelsen vill var en engelsk betegnelse for en landenhet som ellers ville ha vært beskrevet som en sogn, herskapshus eller tithing (en tiende av en hundred, fra norrønt, ti, jf. ting).«tithe (n.)», Online Etymology Dictionary En ufri innbygger av en vill ble kalt for en villein, livegen, og ordet vill utviklet seg siden til ville (by) og village (landsby).Stewart, George R. (1967): Names on the Land. Boston: Houghton Mifflin Company; s. 193–197, 272.

Sognekirken St Mary's, viet til jomfru Maria, ble bygget i 1140 og er i dag anerkjent som en av de fineste normanniske sognekirkene i grevskapet. Kirken har et uvanlig 61 meter høyt spir dekket av bly som ble lagt til på 1100-tallet.Welcome to St Mary’s Church, Hemel Hempstead Hemel Hempstead , Hemel Online

 Senere historie 

I Tudortiden fikk stedet innvilget et bycharter av Henrik VIII. Han skal selv ha besøkt byen sammen med Anne Boleyn. Noen spesielt fine veggmalerier fra perioden ble funnet i noen hus i Piccotts End i 1970-årene.

I viktoriansk tid ble byen en valgkrets (borough). Den vokste jevnt frem til slutten av andre verdenskrig, da mange londonboere som hadde mistet sine hjem i blitzen slo seg ned der. Den gamle delen av byen, kjent som Old Town, ligger i sentrum, med områder som ble utviklet fra 1950 og utover på alle sider. Ved folketellingen i 2001 var Hemel Hempstead det tettest befolkede området i Hertfordshire.

 Buncefield-eksplosjonen 

Klokken 6 om morgenen den 11. desember 2005 inntraff en stor eksplosjon på et drivstofflager i Buncefield rett utenfor byen, ved kryss 8 på motorveien M1. Alt tyder på at det dreier seg om en ulykke. Et førtitalls mennesker ble skadet, mens bygninger opptil halvannen kilometer unna fikk skader. Smellet fra eksplosjonen skal ha vært hørbart i Nederland, man kjente rystelser i Oxfordshire og røykskyen nådde London.«Buncefield tank 'was overflowing'». BBC News. 9. mai 2006

Det var en periode frykt for at det dreide seg om et terrorangrep, og at det kunne inntreffe flere eksplosjoner i England. Det oppsto rykter om at lageret hadde blitt truffet av et fly, men dette viste seg raskt å ikke være tilfelle. Politiet konkluderte tidlig med at det ser ut til å være en ulykke.

Brannene som brøt ut ble endelig slukket 13. desember. Omkring 2000 mennesker som bodde i nærheten ble evakuert, og i et større område har man fått beskjed om å holde vinduer lukket og holde seg innendørs av frykt for røyken. Eksperter mener at røyken ikke inneholdt giftige gasser, men for personer med luftveisproblemer kan den allikevel gi alvorlige helseproblemer. Røykskyen lå over store områder, og var synlig i Frankrike.

Drivstofflageret var det femte største i Storbritannia, og forsyner blant annet London Luton Airport og London Heathrow Airport med flydrivstoff.

 Referanser 

 Litteratur 
 Edwards, Dennis F. (mars 1994): Hemel Hempstead in Old Picture Postcards. Europese Bibliotheek. ISBN 90-288-5797-4.
 «Hemel Hempstead Directory 1797». Genealogy in Hertfordshire – Tidlig beskrivelse av byen ved Hertfordshire Genealogy.
 Wilson, John Marius (1870–1872): «Hemel-Hempstead». Imperial Gazetteer of England and Wales. A. Fullarton and Co. Via A Vision of Britain through Time.
 Yaxley, Susan; et al. ([1973] 1981): History of Hemel Hempstead. Amplion Press. ISBN 0-9502743-0-5.
 Buteux, Elizabeth (2005): Hemel Hempstead – A History and Celebration. Salisbury, Wiltshire: The Francis Frith Collection. ISBN 1-84589-206-2.
 Hastie, Scott; Fletcher, Lynne (1997): Hemel Hempstead – The Story of New Town Development. Dacorum Borough Council. ISBN 0-9511539-2-7.
 Davis, Eve (1995): Hemel Hempstead – The Archive Photographs Series. Chalford. ISBN 0-75240167-X.

 Eksterne lenker 

 Dacorum Borough Council , lokalmyndighetenes nettsted
 Hemel Hempstead Old Town Conservation Area  (PDF)
 Bilder av Hemel i 1974
 Hemel Online, Hemel Hempsteads samfunnsnettsed

Kategori:Byer i Hertfordshire
Kategori:Domesday Book